તમને ફક્ત તમારી લાગણીઓ બદલવી છે એટલાં માટે થઈને કઈ તમે તેને બદલી શકો નહિ, પછી ભલે ને તમે ગમે તેટલાં અધીરા કે અડગ મનના કેમ ન હોવ. તમારે એ શોધી કાઢવું પડે તમારી અંદર આ લાગણીઓ શેના લીધે ઉશ્કેરાતી હોય છે. તેના મૂળ સ્રોત સુધી ઊંડા ઉતરો. તે કદાચ એક પ્રસંગ કે પ્રસંગોની હારમાળા પણ હોઈ શકે, અમુક ચોક્કસ લોકો પણ હોઈ શકે, વિગેરે. પછી તમારી જાતને પૂછો કે તમારે શું જુદી લાગણીનો અનુભવ કરવો છે ખરો? જો કરવો હોય, તો મનમાં એ ધારણા સાથે જ શરૂઆત કરો કે કોઈ વસ્તુ કે વ્યક્તિ બદલાવાની નથી. તેઓ તો ત્યાં જ છે જ્યાં તેઓ હંમેશાંથી હતાં, અને તેઓ જ્યાં હોવાનાં હતાં બરાબર ત્યાં જ છે. તમારા દ્રષ્ટિકોણને વિશાળ બનાવો, તમારી જાતમાં હકારાત્મકતાથી વિક્ષેપ ઉભો કરો, ઉજળી બાજુ પ્રત્યે ધ્યાન આપો, તમારી જાત પ્રત્યે અને બીજા લોકો પ્રત્યે એક પ્રેમાળ-ભલાઈ સાથે વર્તો, અને ધીમેધીમે તમારો દ્રષ્ટિકોણ બદલાવા લાગશે. જયારે તે બદલાશે, ત્યારે તેની સાથે બીજું બધું પણ બદલાશે.